als_Latn dik_Latn ron_Latn
PDSH: Rebalanci i buxhetit antishqiptar
Partia Demokratike Shqiptare ka akuzuar Bashkimin Demokratik për Integrim se me rebalancin e buxhetit legalizohen vjedhjet e hises shqiptare në buxhetin e shtetit. Deputeti i PDSH-së Bekim Fazliu gjatë një pres konference me gazetarë tha se kësaj partie i është pamundësuar që në parlament dhe para opinionin të paraqesë problemet elementare infrastruktorore ku jetojnë shqiptarët.“Neve si grup parlamentar i PDSH-së e vetmja opozitë shqiptare me një skenar paraprakisht të përgatitur nga Ali Ahmeti e BDI, nga pozicioni i partisë në pushtet na u pamundësua që në parlament dhe para opinionit të paraqesim problemet elementare infrastrukturore dhe problemet tjera shoqërore në vendbanimet ku jetojnë shqiptarët. Me paret e taksapaguesve shqiptar vazhdojnë të ndërtohen projekte ekskluzive maqedonase si: “Skopje 2014”, “Makedonsko Selo”, në kulturën maqedonase, infrastrukturë dhe projekte luksoze në vendbanimet e pastra maqedonase, e shqiptaret në lloç e baltë, me spitale të rrënuara e pa shkolla, pa rrugë, pa ujë për pije, pa investime në kulturën e sportin shqiptar. Me një fjalë, deri sa është në pushtet BDI në 11 buxhete dhe 11 rebalanca vidhen paret e shqiptarëve dhe investohen të maqedonasit”, deklaroi Fazliu.Ai më tej tha se amendamentet që i parashtruam ne ishin për investime për shqiptarët, por të gjitha u hodhën poshtë nga BDI.“Ky është çmimi që paguajnë shqiptarët për servilizmin e BDI-së ndaj VMRO-DPMNE-së. Këta të BDI-së nuk kanë probleme se shqiptarët jetojnë keq e ma keq, sepse të zhytur në korrupsion, hajni e krim të organizuar bëjnë jetë luksoze. 236 amendamente që i parashtruam ne ishin për investime për shqiptarët, por të gjitha u hodhën poshtë nga BDI. Te jesh kundër investimeve në vendbanimet shqiptare e në anën tjetër të krekosesh se ke vullnetin e shqiptareve është një pafytyrësi klasike politike. I kanë vota klienteliste, sepse BDI në qeveri nga dita më ditë ua vështirëson jetën shqiptarëve. PDSH nuk do të mund ta heshtni, as sot, po as nesër”, tha deputeti Fazliu.
als_Latn als_Latn